Z A P I S N I K

21. sjednice Vijeća Mjesnog odbora Gračani,
održane u četvrtak, 16. veljače 2023. u
objektu MO Gračani, Isce 15, s početkom u 18:00 sati

NAZOČNI ČLANOVI VIJEĆA;
Mirjana Štengl, Mladen Sabljić, Zdenka Novak, Luka Perić, Tomislav Čegelj, Mirna Varga

NENAZOČNI ČLANOVI VIJEĆA:
Ines Udodovsky

Predsjedava: Mirjana Štengl
Zapisnik vodi: Mirna Varga
 
Predsjednica konstatira da je prisutno 6 od 7 članova Vijeća, što znači da Vijeće može pravovaljano odlučivati te otvara 21. sjednicu Vijeća Mjesnog odbora Gračani.

Na prijedlog predsjednice Vijeće jednoglasno utvrđuje sljedeći


DNEVNI RED:

1. Usvajanje Zapisnika sa 20. sjednice MO Gračani
2. Dom zdravlja u Gračanima
3. Zahtjevi za korištenje prostora
4. Peticija građana
5. Tekuća problematika
6. Pitanja, prijedlozi i obavijesti

Ad 1 Usvajanje Zapisnika sa 20. sjednice MO Gračani
Zapisnik 20. sjednice vijeća MO Gračani je jednoglasno usvojen.

Ad 2 Dom zdravlja u Gračanima
Predsjednica MO daje vijećnicima informaciju o gračanskoj ambulanti iz gradskog ureda za obnovu. Sukladno programu radova kreće sanacija DZ u 2023. godini. Ista će se učiniti kroz uklanjanje postojećeg i izgradnju novog objekta. U tijeku je postupak javne nabave i postupak obrada pristiglih prijava.
Imamo informaciju iz HZZO da će svi pacijenti i njihove liječnice za vrijeme radova na sanaciji DZ preći na dvije lokacije – Šestine i Mirogojska 11. Pacijenti će pravovremeno biti obaviješteni.

Ad 3 Zahtjevi za korištenje prostora
U vremenskom periodu od protekle sjednice MO pristiglo je 7 novih zahtjeva za korištenjem prostora MO: umjetnička udruga Amadeus, Falaček, Hrvatska seljačka stranka, HDZ, Udruga ljudsko dostojanstvo, Udruga za očuvanje i razvoj Gračana, ŠRD Sportek.
Svi su zahtjevi odobreni, a vijećnici MO su se složili da svaki korisnik prostora trebaju iza sebe ostaviti uredno i čisto te predlažu da se napravi interna raspodjela čišćenja pojedinih prostorija od strane korisnika. Ispisat će se veliki zaključak ispod tablice na zidu gdje bi se korisnici trebali upisati i poštovati raspored čišćenja.
Također postoji inicijativa vijećnika da nadležna tijela donesu odluku da korisnici koji naplaćuju usluge plaćaju mjesnoj samoupravi naknadu za korištenje prostora ili da iz te naknade moraju povremeno kupovati sanitarije, odnosno potrošni materijal za čišćenje i održavanje prostora. Prijedlog je jednoglasno usvojen.

Ad 4 Peticija građana vezana za poštu
Vijećnik Luka Perić dao je na uvid peticiju građana koji žele da poštu odsad mogu pokupiti u ispostavi u Gračanima (poštanski ured 10163 TC Meridijan 16, Gračanska cesta 208) te da ne moraju odlaziti u Dubravu po poštu. Raspravljeno je o uvjetima koje treba zadovoljiti u ispostavi Hrvatske pošte u TC Meridijan za zaprimanje pošte stanovništva iz Gračana. Ima li ispostava u Gračanima uvjete za primanje pošte iz cijelih Gračana. Postoji informacija da će se zatvoriti poštanski ured u Markuševcu te da će građani morati po poštu u Dubravu.
Donesen zaključak je da se problematika uputi nadležnim službama, Hrvatskoj pošti, kako bismo dobili informaciju o eventualnom zatvaranju poslovnice HP u Markuševcu i uvjetima koji postoje za zaprimanje pošte u TC Meridijan, odnosno postoji li mogućnost da to postane sabirno mjesto za poštu građana Gračana kako bi ubuduće morali u poslovnicu u TC Meridijan po poštu. Molimo odgovor u najkraćem mogućem roku. 

Ad 5. Tekuća problematika
5.1.
Predsjednica daje na znanje da je dobiven odgovor nadležnih institucija vezano za upite o vlasništvu nad objektima Vila Rebar i Adolfovac. Vila Rebar je u gradskom vlasništvu i time skidamo to kao MO s dnevnog reda jer nemamo ingerenciju nad tim objektom. Adolfovac je u vlasništvu Hrvatskih šuma i također nije u ingerenciji mjesnog odbora. Mjesni odbor daje inicijativu da se za Vilu Rebar nađe svrha ili da nas se upozna sa projektom koji će biti vezan za nju. Smatramo da Adolfovac ima posebno kulturno značenje i vrijednost pa je inicijativa da se obnovi i sačuva za buduća pokoljenja.
Vijećnik Čegelj predlaže da se Vila Rebar uredi do te mjere da okoliš barem nije opasan za zdravlje i sigurnost građana, a za Adolfovac da se sugerira Hrvatskim šumama da se obnovi kako objekt ne bi propao.
5.2.
Zatim dobivamo na uvid odgovor ViO o tome da su stranke na adresama Šestinski prilaz 24, 34, 48 i 40 koje su zatražile priključak na kanalizaciju dužne obaviti predložene pripremne radnje.
5.3
Sljedeća je informacija dobivena od predsjednice ta da su nakon zajedničkog obilaska terena vlasnici privatnih parcela i izvođač radova u ulici Gračanski ribnjak dogovorili projektiranje sustava javne odvodnje prema novoj trasi, kako bi se izbjegla devastacija prirodnih izvorišta. 
5.4.
Potom nam je prezentiran odgovor da ne možemo dobiti parkiralište za mjesni odbor niti za osobe s invaliditetom. Vijećnik Čegelj tvrdi da nitko nije bio u izvidu te da odgovorne osobe u nadležnoj instituciji nisu svjesne da prostor postoji na kojem je moguće ucrtati parkirna mjesta.
Zaključak MO glasi da tražimo da predstavnik ureda izađe na teren, odnosno da će im se dostaviti izvod iz katastra da se radi o čestici između zgrade mjesnog odbora i dječjeg igrališta te će biti vidljivo da se ljudi već parkiraju i da uvjeti za parking postoje, pa da molimo da se isto odobri. Navedeno se radi zbog uvođenja reda. 
5.5.
Molimo da se popravi oglasna ploča kod dućana Roman. Prema tome, MO donosi zaključak u kojem se traži da se popravi oglasna ploča na autobusnoj stanici preko puta caffe bara Barcode (Gračanska cesta 66).
5.6.
Također, ponovno podnosimo zahtjev da se posade 3 stabla na zelenoj površini uz objekt Pučke škole, u kojem je smješten mjesni odbor.

Ad 6
Pitanja, prijedlozi i obavijesti
Stigao je nacrt prijedloga mjera za smanjivanje razine prizemnog ozona na području Grada Zagreba, a nalazi se na stranicama gradskog ureda za mjesnu samoupravu. Tamo su dostupne informacije kako da građani dostave svoje prijedloge za navedenu problematiku. Ovo je bila obavijest od strane predsjednice ostalim vijećnicima na znanje kako bi oni ili netko drugi od građana davao svoje prijedloge vezane za problematiku.

Sjednica je završila u 19 sati.

KLASA: 024-08/23-003/367
URBROJ: 251-13-11-2/003-23-2
Zagreb, 16. veljače 2023.

Zapisnik obradila: Mirela Gašpert Bertić 

